Legal Document

Category: 2106

Text:
76. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.141.3/76219 της 10/27 Ιουλ.1978 (ΦΕΚ Β΄ 638) Περί εξαγωγής του μέσου όρου του βαθμού του πτυχίου στην Α.Β.Σ. Πειραιώς. Έχοντας υπόψη : 1.Τις διατάξεις της παρ. 5 της Π.Υ.Σ. 107/1962, που κυρώθηκε με το άρθρ. 1 του Ν.Δ. 4263/1962, και 2.Πρόταση της συνελεύσεως των καθηγητών της Ανωτάτης Βιομηχανικής Σχολής Πειραιώς (συνεδρία 15.6.78), αποφασίζουμε : Ο βαθμός του πτυχίου στην Ανωτάτη Βιομηχανική Σχολή Πειραιώς θα εξάγεται από το μέσο όρο των βαθμών των διδασκομένων και εξεταζομένων μαθημάτων του Δ΄ έτους σπουδών. Η απόφαση αυτή να δημοσιευθεί στην Εφημερίδα της Κυβερνήσεως. 542 31.Θ.δ.76 Πανεπιστήμια Πειραιώς-Μακεδονίας 77. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.386 της 22/26 Μαΐου 1979 (ΦΕΚ Α΄ 119) Περί συστάσεως Κλάδου και θέσεων Καθηγητών Φυσικής Αγωγής εις την Ανωτάτην Βιομηχανικήν Σχολήν Πειραιώς. 78. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.484 της 20/30 Ιουν.1979 (ΦΕΚ Α΄ 144) Περί ιδρύσεως Κέντρου Οικονομικών και Βιομηχανικών Ερευνών (ΚΟΒΕ) εις την Ανωτάτην Βιομηχανικήν Σχολήν Θεσσαλονίκης. Έχοντες υπ’ όψει : 1.Τας διατάξεις των άρθρων : α) 31 ( παρ. 3 και 4) του Ν.Δ.3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) 2, 3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την γνώμην της Συνελεύσεως των Καθηγητών (συνεδρίαι  18.1.1975 και 29.3.1977). 3.Την υπ’ αριθ.1249/1977 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν : Άρθρ.1.-Ιδρύεται εις την Ανωτάτην Βιομηχανικήν Σχολήν Θεσσαλονίκης Κέντρον Οικονομικών και Βιομηχανικών Ερευνών (Κ.Ο.Β.Ε.) Άρθρ.2.-Σκοπός του δια του παρόντος ιδρυομένου Κέντρου είναι η παρακολούθησις των επιτευγμάτων της Οικονομικής Επιστήμης και της εφηρμοσμένης ερεύνης δια των κάτωθι ιδία μέσων : α) Δια της οργανώσεως διαλέξεων, σεμιναρίων, ως και δια της συμμετοχής εις συνέδρια και σεμινάρια του εσωτερικού και εξωτερικού, αναφερόμενα εις οικονομικά, ιδία δε, βιομηχανικά και βιοτεχνικά θέματα. β) Δια της οργανώσεως βιβλιοθήκης και ειδικών αρχείων προς χρήσιν σπουδαστών και ερευνητών. γ) Δια της παρακολουθήσεως της διεθνούς βιβλιογραφίας και της εκδόσεως ενημερωτικού δελτίου, ως προς τας προόδους και επιτεύξεις της Οικονομικής Επιστήμης, ιδία εις τον βιομηχανικόν τομέα. δ) Δια της επικοινωνίας και συνεργασίας επί διαφόρων συγκεκριμένων προγραμμάτων με διεθνείς Οργανισμούς και παρεμφερή Ινστιτούτα και Κέντρα του εξωτερικού. ε) Δια της εκπονήσεως θεωρητικών και εφηρμοσμένων μελετών. στ) Δια της παροχής επιστημονικών συμβουλών εις Κυβερνήσεις, Διεθνείς Οργανισμούς και λοιπάς Οργανώσεις και της αναλήψεως δια λογαριασμόν της διεξαγωγής επιστημονικών ερευνών, εφ’ όσον αιτείται αύτη. ζ) Δια παντός ετέρου μέσου, το οποίον ήθελε κρίνει σκόπιμον το Διοικητικόν Συμβούλιον του Κέντρου Οικονομικών Ερευνών. η) Δια της συντάξεως μελετών επί των δυνατοτήτων αναπτύξεως βιομηχανίας και βιοτεχνίας εις ακριτικάς περιοχάς. «Άρθρ.3.-1.Το Κέντρον Οικονομικών και Βιομηχανικών Ερευνών διοικείται υπό πενταμελούς Διοικητικού Συμβουλίου, αποτελουμένου εκ : α) 3 εκ των εν ενεργεία καθηγητών της Ανωτάτης Βιομηχανικής Σχολής Θεσσαλονίκης, επιλεγομένων, μετά των αναπληρωτών των, υπό της Συνελεύσεως των Καθηγητών αυτής. β) Του Προέδρου του Εμπορικού και Βιομηχανικού Επιμελητηρίου Θεσσαλονίκης ή του νομίμου αναπληρωτού αυτού γ) Ενός ανωτάτου υπαλλήλου του Υπουργείου Βορείου Ελλάδος, προτεινομένου μετά του αναπληρωτού του, υπό του Υπουργού του Υπουργείου τούτου. 2.Πρόεδρος και Αντιπρόεδρος ορίζεται εις  εκ των μελών καθηγητών της Ανωτάτης Βιομηχανικής Σχολής Θεσσαλονίκης. 3.Τα ως άνω μέλη του Διοικητικού Συμβουλίου και ο Πρόεδρος ορίζονται δι’ αποφάσεως του Υπουργού Εθνικής Παιδείας και Θρησκευμάτων, εκδιδομένης μετά σύμφωνον γνώμην της  Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης, επί θητεία 4 ετών. Δια της αυτής αποφάσεως ορίζεται και ο Αντιπρόεδρος, ο οποίος αναπληροί τον Πρόεδρον απόντα ή κωλυόμενον. 4.Το Διοικητικόν Συμβούλιον ευρίσκεται  εν απαρτία, εφ’ όσον οι παρόντες είναι περισσότεροι των απόντων. Αι αποφάσεις αυτού λαμβάνονται δια πλειοψηφίας των παρόντων, εν ισοψηφία δε υπερισχύει η ψήφος του Προέδρου αυτού. 5.Το Διοικητικόν Συμβούλιον διοικεί το Κέντρο και αποφασίζει επί παντός θέματος αναγομένου εις την λειτουργίαν και την εν γένει δράσιν αυτού.  6.Τα της αποζημιώσεως των μελών του Διοικητικού Συμβουλίου του Κέντρου ρυθμίζονται κατά την διαδικασίαν του άρθρ.8 παρ. 2 του Νόμ.754/1978». Το άρθρ.3 αντικαταστάθηκε ως άνω από το άρθρ.1 του Π.Δ.864/10-24 Αυγ.1981 (ΦΕΚ Α΄ 221). Άρθρ.4.- Ο Πρόεδρος του Διοικητικού Συμβουλίου προΐσταται των εργασιών του Κέντρου και λαμβάνει όλα τα αναγκαία μέτρα δια την εκτέλεσιν των αποφάσεων του Διοικητικού Συμβουλίου, εκπροσωπεί το Κέντρον, υπογράφει παν έγγραφον δεσμεύον αυτό, εγκρίνει πάσαν δαπάνην εντός των ορίων του εγκριθέντος προϋπολογισμού, εισηγείται εις το Διοικητικόν Συμβούλιον επί παντός θέματος σχετικού με τους σκοπούς και την λειτουργίαν του Κέντρου και καθορίζει τα θέματα της ημερησίας διατάξεως των συνεδριάσεων του Διοικητικού Συμβουλίου. (Μετά τη σελ.718,228)  Σελ. 718,229 Τεύχος Ε83-Σελ.139 543 Πανεπιστήμια Πειραιώς-Μακεδονίας 31.Θ.δ.77-78 «Άρθρ.5.-1.Διευθυντής του Κέντρου ορίζεται υπό του Διοικητικού Συμβουλίου αυτού υπάλληλος του Κλάδου ΑΤ1 Διοικητικού – Λογιστικού της Σχολής επί βαθμώ 3ω ή 2ω. 2.Ο ως άνω Διευθυντής εποπτεύει τας εργασίας του   Κέντρου,   διαχειρίζεται   τους   οικονομικούς πόρους αυτού και υποβάλλει προτάσεις εις το Διοικητικόν Συμβούλιον δια την εκπόνησιν του προγράμματος των διεξαγομένων ερευνών, σεμιναρίων και διαλέξεων. 3.Δια την μετά του εξωτερικού επικοινωνίαν και την οργάνωσιν των συνεδρίων και των σεμιναρίων δύναται να προσλαμβάνηται, επί σχέσει εργασίας ιδιωτικού δικαίου ωρισμένου χρόνου, εις επιστημονικός σύμβουλος, καθηγητής Ανωτάτου Εκπαιδευτικού Ιδρύματος της ημεδαπής ή της αλλοδαπής, Έλλην το γένος, δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών, εκδιδομένης μετά πρότασιν της Συνελεύσεως των Καθηγητών της Ανωτάτης Βιομηχανικής Σχολής Θεσσαλονίκης, κατόπιν εισηγήσεως του Διοικητικού Συμβουλίου του Κέντρου. Η αποζημίωσις του Συμβουλίου τούτου ορίζεται, προκειμένου μεν περί καθηγητού Ανωτάτου Εκπαιδευτικού Ιδρύματος της ημεδαπής, συμφώνως προς τας ισχύουσας εκάστοτε διατάξεις περί κατοχής δευτέρας θέσεως υπό του ανωτέρω δικαστικού προσωπικού των Ανωτάτων Εκπαιδευτικών Ιδρυμάτων, προκειμένου δε περί καθηγητού μετακαλουμένου εκ της αλλοδαπής συμφώνως προς τας διατάξεις του Ν.Δ.408/1970». Το άρθρ.5 αντικαταστάθηκε ως άνω από το άρθρ.2 Π.Δ.864/10-24 Αυγ.1981 (ΦΕΚ Α΄ 221). Άρθρ.6.- Πόροι του δια του παρόντος ιδρυομένου Κέντρου είναι : α) Η αναγεγραμμένη εις τον προϋπολογισμόν της Ανωτάτης Βιομηχανικής Σχολής Θεσσαλονίκης και δια λογαριασμόν του Κέντρου Οικονομικών και Βιομηχανικών Ερευνών πίστωσις, προερχομένη εκ της κρατικής προς αυτήν επιχορηγήσεως. β) Κληρονομίαι, κληροδοτήματα, δωρεαί εν ζωή και αιτία θανάτου, ως και πάσης φύσεως οικονομικαί ενισχύσεις ημεδαπών ή αλλοδαπών φυσικών και νομικών προσώπων, καταλειπομένων εις την Ανωτάτην Βιομηχανικήν Σχολήν Θεσσαλονίκης, υπέρ των σκοπών του Κέντρου. γ) Πρόσοδοι εκ της διαχειρίσεως της διατεθείσης εις το Κέντρον περιουσίας της Ανωτάτης Βιομηχανικής Σχολής Θεσσαλονίκης. δ) Πρόσοδοι εκ της εκτελέσεως υπό τούτου πάσης φύσεως μελετών ή ερευνών δια λογαριασμόν του Δημοσίου και ετέρων πάσης μορφής νομικών ή φυσικών προσώπων, περιερχομένων εις την Ανωτάτην Βιομηχανικήν Σχολήν Θεσσαλονίκης και κατατιθεμένων, υπέρ του Κέντρου, εις τον εν άρθρ.7 του παρόντος αναφερόμενον λογιστικόν λογαριασμόν. Σελ. 718,230 Τεύχος Ε83-Σελ.140 Άρθρ.7.-Παρά τη Τραπέζη της Ελλάδος λειτουργεί ίδιος λογιστικός λογαριασμός υπό τον τίτλον «Κεφάλαιον του Κέντρου Οικονομικών και Βιομηχανικών Ερευνών της Ανωτάτης Βιομηχανικής Σχολής Θεσσαλονίκης», εις τον οποίον κατατίθενται ή μεταφέρονται τα έσοδα του Κέντρου και πληρώνονται εις βάρος αυτού αι δαπάναι τούτου, αναγράφονται δε υπό ίδιον φορέα και κωδικούς αριθμούς εξόδων του προϋπολογισμού της Σχολής ταύτης αι απαιτούμεναι δια την λειτουργίαν του Κέντρου πιστώσεις.